Byrettens salærafgørelser stadfæstes med de ændringer, at salæret til to af forsvarerne forhøjes
Ret: Vestre Landsret (2. instans)
Faggruppe: Straffesag — Øvrige straffesager
Sagsemner: Efterforskning og straffeproces;

Vestre Landsrets 2. afdeling holdt den 23. september 2016 kl.11.00 møde på tingstedet i

Viborg.

Som dommere fungerede landsdommerne Bjerg Hansen, Rikke Foersom og Lone Drengs-

gaard (kst.).

V.L. S – 1343 – 16

Advokat Morten L. Wagner kærer salærafgørelse i sagen

Anklagemyndigheden

mod

Tiltalte 2

V.L. S – 1344 – 16

Advokat Jan Schneider kærer salærafgørelse i sagen

Anklagemyndigheden

mod

Tiltalte 5

V.L. S – 1401 – 16

Advokat Henrik Garlik kærer salærafgørelse i sagen

Anklagemyndigheden

mod

Tiltalte 3

V.L. S – 1402 – 16

Advokat Lars Thousig kærer salærafgørelse i sagen

Anklagemyndigheden

mod

Tiltalte 1



- 2 -

og

V.L. S – 1427 – 16

Advokat Søren Salomonsen kærer salærafgørelse i sagen

Anklagemyndigheden

mod

Tiltalte 4

Der fremlagdes yderligere:

- brev af 23. august 2016 med bilag fra advokat Jan Schneider

- brev af 22. august 2016 fra advokat Henrik Garlik

Bilagene i kæresagerne var til stede.

De 5 forsvarsadvokater har kæret byrettens salærfastsættelse i retsbog af 30. juni 2016 i

sagen, der har været behandlet som nævningesag.

Byretten har fremsendt et regneark, som har dannet grundlag for salærfastsættelserne. For-

svarerne har haft lejlighed til at fremkomme med bemærkninger til regnearket.

Landsretten afsagde

K e n d e l s e:

Generelle bemærkninger

Salær for hovedforhandlingen

Efter landsretspræsidenternes vejledende salærtakster for bl.a. forsvarere i straffesager punkt

A.10. honoreres forsvareren for en hovedforhandling, der varer 5 timer, med 12.500



- 3 -

kr. + moms og for en hovedforhandling, der varer 6 timer, med et salær på 15.000 kr. +

moms. Til hovedforhandlingens varighed medregnes ikke sædvanlig frokostpause.   

Landsretten lægger efter de foreliggende oplysninger til grund, at der under hoved-

forhandlingen i byretten har været holdt en sædvanlig frokostpause på omkring 1 time. Det

tiltrædes derfor, at salæret på retsdage, hvor hovedforhandlingen har varet fra kl. 9 til kl. 15,

som udgangspunkt skal fastsættes til 12.500 kr. + moms svarende til 5 timer.   

I nævningesager kan der efter de vejledende salærtakster punkt A.14. være grundlag for

nogen forhøjelse af den anvendte sats. Byretten har i overensstemmelse hermed forhøjet

taksten for en dag med et retsmøde på 5 timer til 15.000 kr. + moms. Landsretten er enig

med byretten i denne forhøjelse.

For så vidt angår dage, hvor hovedforhandlingen har haft en kortere varighed end 5 timer,

bemærker landsretten, at salæret skal fastsættes med udgangspunkt i den faktisk anvendte tid

i retten, men at salæret efter en konkret vurdering af sagen, herunder navnlig af den tid, som

advokaten har brugt til at forberede hovedforhandlingen, kan forhøjes med op til halv-delen

af forskellen mellem salæret for den afsatte tid og salæret for den faktisk anvendte tid. Om

der er grundlag for en sådan forhøjelse, må afgøres efter en vurdering af oplysnin-gerne i

den enkelte sag.   

Ekstra forberedelsestid

Efter landsretspræsidenternes vejledende salærtakster punkt A.10. omfatter taksten for ho-

vedforhandlingen også samtaler på kontoret med klienten, indhentelse af oplysninger og

forberedelse til hovedforhandling og af procedure i normalt omfang. I sager, hvor forbere-

delsestiden har overskredet det sædvanlige, kan der ydes et tillæg herfor med 1.700 kr. +

moms pr. time for den tid, der må antages at være medgået til den yderligere forberedelse.   

Det må således bero på en konkret vurdering af sagen og den enkelte forsvarers arbejde, om

der er grundlag for undtagelsesvist at forhøje salæret som følge af, at forberedelsesti-den har

overskredet det sædvanlige.



- 4 -

Landsretten bemærker i den forbindelse, at det i sager med flere forsvarere vil være natur-

ligt, at forsvarerne aftaler at fordele proceduren vedrørende særlige problemstillinger i sagen

mellem sig.

Arrestbesøg

Fængselsbesøg af normal varighed honoreres efter de vejledende salærtakster punkt A.6.

med 1.450 kr. + moms. Der sker således ikke honorering efter tidsforbrug, men der vil kunne

blive tale om at forhøje salæret, eventuelt efter tidsforbrug, hvis der efter en konkret

vurdering af sagen og det enkelte arrestbesøg er grundlag for at antage, at det er berettiget, at

besøget har været længere end af normal varighed.   

Da taksten for hovedforhandlingen omfatter samtaler med klienten på kontoret, er der

almindeligvis ikke grundlag for særskilt at honorere telefonsamtaler med en klient, heller

ikke selv om denne er arrestant.

Materialesamlinger

Efter de vejledende salærtakster punkt A.10. kan der ved fastsættelse af salær til en forsva-

rer tages højde for, at der er udarbejdet relevant materialesamling. Forsvareren kan således

ikke påregne at få salær efter den tid, som den pågældende oplyser at have anvendt på at

udarbejde en materialesamling, men der skal foretages et konkret skøn over relevansen af

materialesamlingen og omfanget af denne.

De enkelte forsvareres salær

På grundlag af de generelle bemærkninger ovenfor og oplysningerne i sagerne træffer

landsretten afgørelse om de enkelte forsvareres salærer.

Salærerne til forsvarerne er af byretten efter de vejledende salærtakster fastsat med ud-

gangspunkt i et salær for hovedforhandlingen på 142.600 kr. + moms, dog for advokat Søren

Salomonsens vedkommende 130.100 kr. + moms, da han ikke deltog i et af retsmø-derne.

Salærerne er fastsat på grundlag af den faktisk anvendte tid i retten i 13 retsmøder under

hovedforhandlingen. Der er efter det oplyste ikke uenighed om varigheden af rets-møderne.

Salærerne for de enkelte retsmøder fremgår af byrettens regneark.   



- 5 -

Advokat Morten L. Wagner

Ved salærfastsættelsen tager landsretten udgangspunkt i et salær på 142.600 kr. + moms for

hovedforhandlingen svarende til den faktisk anvendte tid med den forhøjelse, som by-retten

har foretaget. Den omstændighed, at hovedforhandlingen nogle af retsdagene havde en

kortere varighed end den afsatte tid, kan efter oplysningerne i sagen ikke begrunde en

yderligere forhøjelse af salæret for hovedforhandlingen. Der er heller ikke i øvrigt grund-lag

for at forhøje salæret i forhold til den faktisk anvendte tid.

Hertil kommer fire skriftlige fristforlængelser med et salær for hver på 850 kr. + moms, 4

fremstillinger med et salær for hver på 1.350 kr. + moms og 2 afhøringer hos politiet med et

salær for hver på 1.700 kr. + moms, svarende til i alt 12.200 kr. + moms.   

Det tiltrædes, at salæret for arrestbesøg i overensstemmelse med de vejledende salærtakster

for fængselsbesøg af normal varighed er fastsat til 1.450 kr. + moms pr. besøg. Der er såle-

des ikke grundlag for som påstået af advokat Wagner i salæranmodningen at fastsætte

salæret efter et tidsforbrug på 8,4 timer med en timetakst på 1.700 kr. + moms. Det tiltræ-des

herefter, at salæret for arrestbesøg er fastsat som sket.

Advokat Wagner har i sin salæranmodning påstået salæret forhøjet som følge af bl.a. ”gen -

nemgang af akter” og ”gennemgang bilagsmappe samt nye bilag” . Landsretten tiltræder, at

der ikke foreligger oplysninger, der giver grundlag for at tilkende advokaten salær for for-

beredelse af sagen ud over det salær for forberedelse, der er indeholdt i salæret for hoved-

forhandlingen.

Det tiltrædes herefter, at salæret til advokat Wagner som sket er fastsat til 165.000 kr. +

moms.   

Advokat Jan Schneider

Ved salærfastsættelsen tager landsretten udgangspunkt i et salær på 142.600 kr. + moms for

hovedforhandlingen svarende til den faktisk anvendte tid med den forhøjelse, som by-retten

har foretaget. Den omstændighed, at hovedforhandlingen nogle af retsdagene havde en

kortere varighed end den afsatte tid, kan efter oplysningerne i sagen ikke begrunde en



- 6 -

yderligere forhøjelse af salæret for hovedforhandlingen. Der er heller ikke i øvrigt grund-lag

for at forhøje salæret i forhold til den faktisk anvendte tid.

Landsretten lægger til grund, at advokat Schneider er honoreret for arrestbesøg, fristfor-

længelser og køretid i overensstemmelse med sin honoraranmodning.   

Advokat Schneider har anmodet om, at der tilkendes ham særskilt honorar for løbende

gennemgang af forsvarergenparter svarende til 6 timers arbejde. Tidsforbruget dækker den

gennemgang af materiale, der under efterforskningen modtages fra politiet, med henblik på

”at sikre, at efterforskningen skrider rimeligt frem, at der efterforskes objektivt, om der skal

foretages yderligere efterforskning, og at gennemgå efterforskningen med sigtede under

arrestbesøgene” .

Landsretten er enig med byretten i, at der ikke foreligger oplysninger, der som følge af den

nævnte gennemgang kan begrunde en forhøjelse af salæret ud over salæret for hovedfor-

handlingen.

I overensstemmelse med de generelle bemærkninger ovenfor er der ikke grundlag for at

tilkende advokat Schneider særskilt salær for en telefonsamtale med sigtede.

Advokat Schneider har anmodet om yderligere salær for 8 timer for udarbejdelse af proce-

dure og materialesamling.

Landsretten finder i overensstemmelse med de generelle bemærkninger ovenfor om salær for

materialesamlinger ikke grundlag for at tilsidesætte byrettens skøn, hvorefter der er tilkendt

advokat Schneider et salær for et tidsforbrug på 5 timer til at udarbejde materiale-samling.  

Det tiltrædes herefter, at salæret til advokat Schneider som sket er fastsat til 195.000 kr. +

moms.   

Advokat Henrik Garlik

Ved salærfastsættelsen tager landsretten udgangspunkt i et salær på 142.600 kr. + moms for

hovedforhandlingen svarende til den faktisk anvendte tid med den forhøjelse, som by-



- 7 -

retten har foretaget. Den omstændighed, at hovedforhandlingen nogle af retsdagene havde en

kortere varighed end den afsatte tid, kan efter oplysningerne i sagen ikke begrunde en

yderligere forhøjelse af salæret for hovedforhandlingen. Der er heller ikke i øvrigt grund-lag

for at forhøje salæret i forhold til den faktisk anvendte tid.

Landsretten lægger til grund, at advokat Garlik er honoreret for fristforlængelser og køretid i

overensstemmelse med sin honoraranmodning.   

Det tiltrædes, at salæret for arrestbesøg i overensstemmelse med de vejledende salærtakster

for fængselsbesøg af normal varighed er fastsat til 1.450 kr. + moms pr. besøg. Der er såle-

des efter de foreliggende oplysninger ikke grundlag for som påstået af advokat Garlik i

salæranmodningen at fastsætte salæret for 2 arrestbesøg højere, fordi besøgene varede hen-

holdsvis 1 time og 1½ time.   

Advokat Garlik har i brev af 22. august 2016 oplyst, at han ikke er honoreret for 2 politiaf-

høringer. Salæret forhøjes derfor i overensstemmelse med advokatens anmodning, der også

fremgår af hans salæranmodning til byretten, med 5.100 kr. + moms.   

Det tiltrædes herefter, at salæret til advokat Garlik som sket er fastsat til 206.000 kr. +

moms, idet salæret dog forhøjes med det angivne beløb vedrørende politiafhøringer.

Advokat Lars Thousig

Ved salærfastsættelsen tager landsretten udgangspunkt i et salær på 142.600 kr. + moms for

hovedforhandlingen svarende til den faktisk anvendte tid med den forhøjelse, som by-retten

har foretaget. Den omstændighed, at hovedforhandlingen nogle af retsdagene havde en

kortere varighed end den afsatte tid, kan efter oplysningerne i sagen ikke begrunde en

yderligere forhøjelse af salæret for hovedforhandlingen. Der er heller ikke i øvrigt grund-lag

for at forhøje salæret i forhold til den faktisk anvendte tid.

Landsretten lægger til grund, at advokat Thousig er honoreret for arrestbesøg, fristforlæn-

gelser, afhøringer hos politiet og køretid i overensstemmelse med sin honoraranmodning.   

Advokat Thousig har i sin salæranmodning påstået salæret forhøjet som følge af ekstraor-

dinært arbejde under efterforskningen, arbejde inden fremkomst af anklageskrift og arbejde



- 8 -

vedrørende mentalundersøgelse mv. af sigtede. Landsretten tiltræder, at der ikke foreligger

oplysninger, der giver grundlag for at tilkende advokaten salær for arbejde under efter-

forskningen ud over det salær for forberedelse, der er indeholdt i salæret for hovedfor-

handlingen. Efter oplysningerne om advokat Thousigs arbejde vedrørende mentalundersø-

gelse mv. af sigtede, herunder bemærkninger i relation til forelæggelse for Retslægerådet,

forhøjes salæret med 8.500 kr. + moms for dette ekstraordinære arbejde.

Det tiltrædes herefter, at salæret til advokat Thousig som sket er fastsat til 223.000 kr. +

moms, idet salæret dog forhøjes med det angivne beløb for arbejde vedrørende mentalun-

dersøgelse, forelæggelse for Retslægerådet mv.

Advokat Søren Salomonsen

Ved salærfastsættelsen tager landsretten udgangspunkt i et salær på 130.100 kr. + moms for

hovedforhandlingen svarende til den faktisk anvendte tid med den forhøjelse, som by-retten

har foretaget. Den omstændighed, at hovedforhandlingen nogle af retsdagene havde en

kortere varighed end den afsatte tid, kan efter oplysningerne i sagen ikke begrunde en

yderligere forhøjelse af salæret for hovedforhandlingen. Der er heller ikke i øvrigt grund-lag

for at forhøje salæret i forhold til den faktisk anvendte tid.

Landsretten lægger til grund, at advokat Salomonsen er honoreret for arrestbesøg, frist-

forlængelser og køretid i overensstemmelse med sin honoraranmodning.   

Advokat Salomonsen har i sin salæranmodning anmodet om, at der tilkendes ham salær for

ekstraordinær forberedelsestid i 12 timer. Landsretten er enig med byretten i, at der ikke

foreligger oplysninger, der kan begrunde en forhøjelse af salæret ud over salæret for

hovedforhandlingen.

Det tiltrædes herefter, at salæret til advokat Salomonsen som sket er fastsat til 190.750 kr. +

moms.   



- 9 -

T h i   b e s t e m m e s:

Byrettens salærafgørelser stadfæstes med de ændringer, at salæret til advokat Henrik Garlik

forhøjes med 5.100 kr. + moms, og at salæret til advokat Lars Thousig forhøjes med 8.500

kr. + moms.

Sagerne sluttet.

Bjerg Hansen